Source: http://www.bihon.ro/css-lps-bihorul-csm-e-vicecampioana-nationala/2333290
Timestamp: 2019-10-18 02:14:39+00:00

Document:
CSȘ LPS Bihorul CSM e vicecampioană națională - BIHON
CSȘ LPS Bihorul CSM e vicecampioană națională
la	7. octombrie 2019 18:00	 Reactualizat la:	 7. octombrie 2019 18:02
Desfășurată la Deva, etapa finală a CN de judo pentru echipe de juniori (U 21 de ani) a consemnat evoluțiile remarcabile ale formației CSȘ LPS Bihorul CSM Oradea, care a devenind vicecampioană națională, intrând în posesia medaliilor de argint ale ediției.
Judoka orădeni au reușit să-și îmbunătățească rezultatul de anul trecut, când au obținut medaliile de bronz. Echipa pregătită de antrenorii Emil Morar și Dan Fâșie a avut un parcurs bun, învingând formațiile CSȘ Miercurea Ciuc și CSM Pitești, ambele cu scorul de 4-1, victorii care i-au adus calificarea în finală. În ultimul act, orădenii au fost învinși, după o dispută dramatică, de U Cluj-Napoca Dinamo București, scor 2-3.
Echipa CSȘ LPS Bihorul CSM Oradea a avut componența: Robert Boldiș, Alexandru Popa (66 kg), Adrian Olaru, Cristian Popa (73 kg), David Fodor, David Mitran (81 kg), Alex George Creț (90 kg), David Nagy și Alex Mierluț (+90 kg). Medaliile de broz ale ediției au revenit formațiilor CSM Pitești și CSȘ CSM CFR Ploiești. Rezultatul echipei noastre este remarcabil, în condițiile în care componenții ei sunt cadeți sau juniori aflați în primul an la această categorie de vârstă.
Tot la Deva s-a desfășurat CN de ne waza (lupte la sol) pentru juniori (U 21 de ani). Orădeanul Alex George Creț a devenit vicecampion național la categoria 81 kg, fiind învins în finală de Eduard Șerban (CSM Pitești).
Taguri: CSs LPS Bihorul CSM, judo, vicecampioana

References: CSM 
 CSM 
 CSM 
 CSM 
 CSM 
 CSM 
 CSM